Iroq bosh vaziri Mustafo al-Kozimiy televideniye orqali qilgan murojaatida o‘ziga nisbatan suiqasd tayyorlangani to‘g‘risida ma’lumot olganini aytdi. Foto: AP / Khalid Mohammed "Men xavfsizlik organlaridan Mosulga tashrifim vaqtida meni o‘ldirish rejalashtirilgani haqida hisobot oldim", - dedi u. Al-Kozimiy chorshanba kuni Mosulga tashrif bilan kelgandi. U buni qo‘rqitish va shantaj deb baholadi. Al-Kozimiyning so‘zlariga ko‘ra, u "so‘nggi nafasigacha Iroq uchun ishlashga tayyor". "Ayrim siyosiy kuchlarga men qo‘rqmasligimni aytmoqchiman", - deb ta’kidladi al-Kozimiy. Iroq milliy razvedkasi sobiq rahbari Mustafo al-Kozimiy shu yilning may oyida mamlakat bosh vaziri etib tayinlangandi.